CELEX: 62005CA0380
Language: hu
Date: 2008-01-31 00:00:00
Title: C-380/05. sz. ügy: A Bíróság (negyedik tanács) 2008. január 31-i ítélete (A Consiglio di Stato – Olaszország által benyújtott előzetes döntéshozatal iránti kérelem) – Centro Europa 7 Srl kontra Ministero delle Comunicazioni e Autorità per le Garanzie nelle Comunicazioni, Direzione Generale Autorizzazioni e Concessioni Ministero delle Comunicazioni (Szolgáltatásnyújtás szabadsága – Elektronikus hírközlés – Televíziós műsorszolgáltató tevékenység – Új közös keretszabályozás – Műsorterjesztésre használt rádiófrekvenciák kijelölése)

29.3.2008   
            
            
               HU
            
            
               Az Európai Unió Hivatalos Lapja
            
            
               C 79/2
            
         A Bíróság (negyedik tanács) 2008. január 31-i ítélete (A Consiglio di Stato – Olaszország által benyújtott előzetes döntéshozatal iránti kérelem) – Centro Europa 7 Srl kontra Ministero delle Comunicazioni e Autorità per le Garanzie nelle Comunicazioni, Direzione Generale Autorizzazioni e Concessioni Ministero delle Comunicazioni
   (C-380/05. sz. ügy) (1)
   
   (Szolgáltatásnyújtás szabadsága - Elektronikus hírközlés - Televíziós műsorszolgáltató tevékenység - Új közös keretszabályozás - Műsorterjesztésre használt rádiófrekvenciák kijelölése)
   (2008/C 79/02)
   Az eljárás nyelve: olasz
   A kérdést előterjesztő bíróság
   Consiglio di Stato
   Az alapeljárás felei
   
      Felperes: Centro Europa 7 Srl
   
      Alperes: Ministero delle Comunicazioni e Autorità per le Garanzie nelle Comunicazioni, Direzione Generale Autorizzazioni e Concessioni Ministero delle Comunicazioni
   Tárgy
   Az elektronikus hírközlő hálózatok és az elektronikus hírközlési szolgáltatások engedélyezéséről szóló („Engedélyezési irányelv”) 2002. március 7-i 2002/20/EK európai parlamenti és tanácsi irányelv (HL L 108., 2002.4.24., 21. o.; magyar nyelvű különkiadás 13. fejezet, 29. kötet, 337. o.), az elektronikus hírközlő hálózatok és elektronikus hírközlési szolgáltatások közös keretszabályozásáról („Keretirányelv”) szóló 2002. március 7-i 2002/21/EK európai parlamenti és tanácsi irányelv (HL L 108., 2002.4.24., 33. o.; magyar nyelvű különkiadás 13. fejezet, 29. kötet, 349. o.) értelmezése – Az emberi jogok és alapvető szabadságok védelméről szóló európai egyezmény 10. cikkének értelmezése – A tagállamok azon kötelezettsége a televíziós műsorszolgáltatói tevékenységek ágazatában, hogy biztosítsák a hálózatokhoz való hozzáférést, és fenntartsák a vállalkozások pluralitását a piacon – Nemzeti szabályozás, amely lehetővé teszi, hogy olyan vállalkozások juthassanak egyéni jogosultságokhoz, amelyek a televíziós műsorszolgáltatás jogosultjait meghatározó nemzeti tervben erre nem kaptak felhatalmazást, és amely szabályozás ezt nem teszi lehetővé a tevékenysége gyakorlására a nemzeti terv által felhatalmazott vállalkozás számára
   Rendelkező rész
   Az EK 49. cikket és – alkalmazhatóságuktól kezdődően – az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK parlamenti és tanácsi irányelv (keretirányelv) 9. cikkének (1) bekezdését, az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7-i 2002/20/EK parlamenti és tanácsi irányelv (engedélyezési irányelv) 5. cikkének (1) bekezdését, 5. cikke (2) bekezdésének második albekezdését és 7. cikkének (3) bekezdését, valamint az elektronikus hírközlő hálózatok és elektronikus hírközlési szolgáltatások piacain belüli versenyről szóló, 2002. szeptember 16-i 2002/77/EK bizottsági irányelv 4. cikkét akként kell értelmezni, hogy azokkal ellentétes a televíziós műsorszolgáltatás területén az olyan nemzeti szabályozás, amelynek alkalmazása azt eredményezi, hogy a koncesszió-jogosult gazdasági szereplő az objektív, átlátható, hátrányos megkülönböztetéstől mentes és arányos kritériumok alapján kijelölt, műsorterjesztésre használt rádiófrekvenciák hiánya miatt nem tud sugározni.
   
      (1)  HL C 10., 2006.1.14.